解釋得嘅ai係指人工智能領域上一啲用嚟「儘量等人工智能做嘅資訊處理過程可以由人類理解」嘅技術。解釋得嘅ai係廿一世紀初人工智能領域裏便開始受重視嘅一個前沿領域，噉係因為打前嘅人工智能技術好多時都有所謂嘅「黑盒」問題，即係能夠運算出正確嘅結果，但人類冇辦法理解啲人工智能程式係點樣得出呢個結果嘅－好似一個「黑盒」噉，能夠俾到正確結果，但人對個盒嘅內部運作一無所知。